Reverendis in Christo patribus et dominis H[ugoni], Dei gratia abbati Cluniacensi, et ejusdem loci sacro conventui. Nos Guillelmus, prior humilis de Karitate, salutem et obedientiam ad beneplacita eorumdem. Infirmitate gravati, ad vos accedere non valentes, supplicamus quatinus absentiam nostram habeatis excusatam. Datum apud Karitatem, die martis post Misericordia Domini.